Document ID: 31978R1300

NEUVOSTON ASETUS (ETY) N:o 1300/78,
annettu 6 päivänä kesäkuuta 1978,
muun muassa vuoden 1971 elintarvikeapua koskevan yleissopimuksen täytäntöönpanosta aiheutuvien menojen yhteisörahoitukseen liittyvistä säännöistä annetun asetuksen (ETY) N:o 1703/72 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(2), sellaisena kuin se on viimeksi muutettuna asetuksella (ETY) N:o 1125/78(3), 3 artiklan 1 kohdassa määrätään yhtenäisen interventiohinnan vahvistamisesta tietylle viljamäärälle, joihin tavallinen vehnä kuuluu, sekä viitehinnan vahvistamisesta leivontaan tarkoitetulle tavalliselle vehnälle,
markkinointivuodesta 1977/1978 alkaen leivontaan tarkoitetun tavallisen vehnän interventio-ostot voidaan suorittaa viitehintaan osana erityisiä interventiotoimenpiteitä,
näin ollen leivontaan tarkoitetun tavallisen vehnän luovutukset voidaan tehdä osana elintarvikeaputoimia,
muun muassa vuoden 1971 elintarvikeapua koskevan yleissopimuksen täytäntöönpanosta aiheutuvien menojen rahoitukseen liittyvistä säännöistä 3 päivänä elokuuta 1972 annetussa neuvoston asetuksessa (ETY) 1703/72(4) mainitaan ainoastaan interventiohinta, erityisesti mainitun yleissopimuksen täytäntöönpanemiseksi sovellettavaan tavaroiden luovutushintaan liittyvässä 7 artiklassa, ja
on tärkeää, että tavarat voidaan luovuttaa tarkoituksenmukaiseen hintaan, koska tietyt elintarvikeapua koskevat toimet voidaan toteuttaa tavallisena vehnänä tai leivontaan tarkoitettuna tavallisena vehnänä,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1703/72 7 artiklan ensimmäinen kohta seuraavasti:
"Hinta, jolla interventiotoimielin luovuttaa tavarat vuoden 1971 elintarvikeapua koskevan yleissopimuksen täytäntöönpanemiseksi on tapauksesta riippuen voimassaoleva yhtenäinen interventiohinta tai voimassaoleva viitehinta kuukautena, jona siirto interventiovarastoista tapahtuu."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä elokuuta 1977.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä kesäkuuta 1978.

Labels: 3
2
17
5